RRB Group D Result: ग्रुप डी का रिजल्ट फरवरी में इस दौरान होगा जारी, जानिए RRB अधिकारी ने क्या कहा  
ग्रुप डी का रिजल्ट जल्द जारी होगा. 
ग्रुप डी का रिजल्ट फरवरी के मध्य में जारी किया जाएगा. 
रिजल्ट आरआरबी वेबसाइट्स पर जारी किया जाएगा.
रेलवे भर्ती बोर्ड (Railway Recruitment Board) के अधिकारी ने NDTV को बताया, ''आरआरबी ग्रुप डी परीक्षा का रिजल्ट (RRB Group D Result) फरवरी के मध्य में किसी भी समय जारी कर दिया जाएगा. अधिकारी ने कहा कि आरआरबी ग्रुप सी एएलपी, टेक्नीशियन की दूसरी स्टेज की आंसर-की (RRB ALP 2nd Stage Answer Key) भी फरवरी के मध्य में ही जारी की जाएगी. बता दें कि आरआरबी ने ग्रुप डी के 60 हजार पदों पर भर्ती परीक्षा पिछले साल सितंबर से दिसंबर तक आयोजित की थी. पहले स्टेज की परीक्षा का रिजल्ट आरआरबी की सभी वेबसाइट्स पर जारी किया जाएगा. उम्मीदवार अपना रिजल्ट (RRB Group D Result) अपने रीजन की आरआरबी वेबसाइट पर जाकर चेक कर पाएंगे. उम्मीदवारों को अपना रिजल्ट चेक करने के लिए रजिस्ट्रेशन नंबर और जन्मतिथि की मदद से लॉग इन करना होगा. पहले स्टेज की परीक्षा में पास होने वाले उम्मीदवारों को दूसरे स्टेज की परीक्षा देनी होगी. दूसरे स्टेज में शारीरिक दक्षता परीक्षा होगी. ग्रुप डी शारीरिक दक्षता परीक्षा से जुड़ी जानकारी नीचे दी गई है.